
Κ. Καλογερόπουλος, Δρ. Πανεπιστηµίου Αιγαίου: 


Αυσιγαοϊ 


Τηἰς 6ςςαγ ργονίαες α ΡΓἱ6ξ ονεΓνίθνν απα αθςεηρῖίοη οἳ ης ΓΗηγἴΠΠι απα 5εμἱρίμΓα ἀθεοοΓγαϊίοη οἳ 
ἴπθ ΡαγίΠ6ποη απα ἴπε ἴεπιρ[ε οἳ Ζ6ιις αἲ Οἰγπιρία. ΤΠ6 ἴννο ἴθπιρίιες αἴθ εοησἰάθΓθά ἰγρο[ορίσα[Ιγ 
Βογίο. ΤΠ6 ἴγροίοργ ἰς γδἰαϊϊνίζθα, Ποννεναγ, ἰ{ αἰήείθηεες οΏςθ[νθα αΓθ ἴακεη ἰΠῖο ἀαεεοιηῖ, αμς 
το ἴπα ἱπϊγοαμοῖίοη οἳ Ιοπίς απα Ογεἰααῖς δἰεπιθηῖς ἰΠ ἵΠς εοπσϊγμοϊίοη οἱ ἴπθ ΡαΓίΠΘ6ΠΟΠ, απα ἵπα 
εΓθαϊΐνθ ρΓθςςυΓ6 οχεγίθα ΟΥ ἴπθ Ταπιρἰς οἱ Ζ6ιις οη ἴῃθ ΡαγίΏθεποη αΠα νἰοθ νεΓςα -αἵ Ιθαςσί ἰΠ ἴῃΠα 
ςομἱρῖιμΓα[ ΡΓοΡΓαΠΙ ο Ρῃἰαἰας εοπεθΓΠπἰηρ ἴμπε ἴννο πιοηιΠπιεηῖα[| ςἴαϊμες οἱ Αἴπεηπα απά Ζ6ις. Τη 
αἶπῃ ἶς ἴο ἰάθδηΙίγ ροςςἱρ|ς αἰῄεγθηοες αΠα σἰπιί]αγίςς, Ὀμῖϊ αἰςο ἴ[Πθ νναγ ἵη ννΠίσοῃ ἵπΠς ἴννο ἴθπιπρ[ίες 
ΓαορΓεςθηΐϊ ἴῃο «ρἰΓίῖιαἱ απα εμ[{μΓα ἰάθαί οἱ ἴπα ΑἰΠεπίαη οἰϊγ-σϊαϊθ αΠπά ἴῃθ Εἰθᾶ8ης ΟΟΠΊΠΊΙΟΗ. 


Στο παρόν δοκίμιο επιχειρείται σύντομη επισκόπηση και περιγραφή του ρυθμού και του 
γλυπτού διακόσµου του Παρθενώνα και του ναού του Διός στην Ολυμπία. Οι δύο ναοί 
θεωρούνται τυπολογικά δωρικού ρυθμού. Η τυπολογία σχετικοποιείται, ὠστόσο, αν λάβει 
κανείς υπόψη του τις διαφορές που παρατηρούνται εξαιτίας της εισαγωγής ιωνικών και 
κυκλαδικών στοιχείων στην οικοδόµηση του Παρθενώνα, τη δημιουργική πίεση που άσκησε το 
οικοδομικό πρόγραµµα του Ναού του Διός στον Παρθενώνα και τανάπαλιν, όσον αφορά 
τουλάχιστον στο γλυπτικὀ πρόγραµµα του Φειδία και την κατασκευή των δύο μνηµειακών 
διαστάσεων αγαλμάτων, της Αθηνάς και του Διός. Στόχος είναι ο εντοπισμός πιθανών 
διαφορών και οµοιοτήτων, αλλά και του τρόπου µε τον οποίο οι δυο ναοί αντιπροσωπεύουν το 
πνευματικό και πολιτισμικό ιδεώδες της αθηναϊκής πόλης-κράτους καιτου κοινού των Ηλείων. 


Ο Παρθενώνας 


Ο Παρθενώνας όπως τον γνωρίζουμε, οικοδομήθηκε επί της εποχής του Περικλή και είναι 
ουσιαστικά επέκταση και διεύρυνση ενός παλαιότερου Παρθενώνα. Το μεγαλύτερο τµήµα του 
είναι οικοδοµηµένο απὀ ανακυκλωµένο μάρμαρο λατομηµένο και επεξεργασμένο για το 
προγενέστερο οικοδόµηµα΄. Επιπλέον, ο Περίκλειος Παρθενώνας µπορεί να θεωρηθεί 
αποκορύφωμα µιας τοπικής παράδοσης αρχιτεκτονικών και γλυπτικὠν εργαστηρίων της 
Ακρόπολης παλαιότερης και ευρύτερης από εκείνη που υπονοείται στην οικοδόµηση του 
παλαιότερου Παρθενώνα. Ο σηκός του (µε δύο δώματα χωρισμένα απὀ έναν συμπαγή τοίχο 
ανάµεσα σε δύο ασυνήθιστα προπύλαια) προβλεπόταν ὀχι µόνο στο σχέδιο του παλαιότερου 


Βλ. ΗΙΙ 1912, 535-558. Επίσης, Κοιγας 1998, 56-58 και Ηιιννίϊ 1999, 165-166. 

Παρθενώνα, αλλά και στο σχέδιο του αρχαίου νεώ, του αρχαίου ναού δηλαδή της Αθηνάς 
Πολιάδος που κατασκευάστηκε στα τέλη του 6ου ΠΚΕ αι. στη βόρεια πλευρά της κορυφής. 


Επιπλέον, η εισαγωγή ιωνικὠν στοιχείων στο δωρικό αρχιτεκτονικό πλαίσιο του Παρθενώνα 
απαντάται όχι µόνο στον αρχαίο νεώ αλλά και στον παλαιότερο Παρθενώνα” και την Αγορά, 
όπου η δωρική Ποικίλη Στοά (Πεισιανάκτειος) έφερε εσωτερικούς ιωνικούς κίονες. Απαντάται, 
επίσης, σε σύνθετους ναούς, όπως ο ναός της Αθηνάς του τέλους του 6ου ΠΚΕ αιώνα στην 
Ποσειδωνία (Ραασιιπι):. 


Ο νεότερος Παρθενώνας οικοδομήθηκε από τους αρχιτέκτονες Ικτίνο Και Καλλικράτη προς 
τιμήν της θεάς Αθηνάς κατά την περίοδο 447-432 ΠΚΕ. Ο νεότερος ναός θεωρείται ένα από τα 
αρτιότερα οικοδομήματα". Ο ναός είναι περίπτερος, µε 17 κίονες δωρικού ρυθμού κατά µήκος 
Και 8 κατά πλάτος. Η εσωτερική κιονοστοιχία είναι ιωνικού ρυθμού και όχι δωρικού» και φέρει 
ζωφόρο, αντί για τα τρίγλυφα και τις μετόπες του δωρικού ρυθµού’. Ο ορθογώνιος σηκός του 
οικοδομήματος χωρίζεται σε δύο ἀάνισα τµήµατα και περιβάλλεται απὀ κιονοστοιχία, όπως 
Φαίνεται στην κάτοψη {εικ. 1). 





Εικ. 1 Κάτοψη του Παρθενώνα 


Στον ναό βρισκόταν το μοναδικό µνηµειακό γλυπτό έργο του Φειδία, το χρυσελεφάντινο 
άγαλμα της Αθηνάς Παρθένου», το οποίο στήθηκε στον Παρθενώνα, το 438 ΠΚΕ. Η µορφή του 
σήµερα είναι γνωστή από αρχαίες περιγραφές του Πλίνιου (36.19) και του Παυσανία (1.24.7), 
όπως και απὀ αντίγραφα (βλ. αγαλµάτιο του Βαρβακείου, αγαλµάτιο της Πάτρας, Αθηνά 
ἱοηογηιαπί Και Αθηνά Περγάμου)’. Σύµφωνα µε ττις περιγραφές πηγών που αναφέρονται στη 


2 Βλ. Ηιπκήϊ 1999, 121-123. Ο Κορρές θεωρεί ότιτο Ερεχθείο είναι ένας άλλος διπλός ναός που 
υποδηλώνει την ύπαρξη αποκλειστικής αρχιτεκτονικής παράδοσης στην αθηναϊκή ναοδοµία, βλ. Κοιγες 
1994, 92. 

ἡ Βἰάρνναγ 1999, 199. 

Ά Για την Πεισιανάκτειο Στοά βλ. (απιρ 1986, 66-72. Για τον ναό της Αθηνάς στην Ποσειδωνία βλ. ΡεαΙεγ 
1990, 54-59. Για τη µίξη Δωρικών, Ιωνικών και Κυκλαδικών στοιχείων στον Παρθενώνα βλ. Κοιγες 19984, 
84-88. 

ἈΜαστραπάς, 1994, 105. 

δΒαπίσίει 1905, 119-123. 

” Μαστραπάς 1994, 105-107. 

ὁιαραϊίη 2001, 63. 

. ΒΟΒΓΑΠΙΕΠ, 1993, εικ. 97. Αθηνά Ι επογπιαηῖ, 2ος αι. ΠΚΕ, Αθήνα ΝΜ 128. ΒοαΓάπι8η 1999, εικ. 

µορφή του αγάλματος, Φαίνεται πως το γλυπτό ήταν όρθιο µε ύψος περίπου 11,5 µ. Η θεά 
φορούσε χαρακτηριστικὀ πέπλο στις απεικονίσεις της Και µικρή αιγίδα µε γοργόνειο 
(Μέδουσα). Στο ένα χέρι κρατούσε Νίκη και στο άλλο δόρυ. Στα πόδια της βρισκόταν ασπίδα 
Και Κοντά στο δόρυ της Φίδι”'. 


Ο Παρθενώνας Φέρει μεγαλύτερο γλυπτό διάκοσμο από άλλους δωρικούς ναούς. Οι µετόπες 
ανατολικά απεικονίζουν τη Γιγαντομαχία, δυτικά τη μάχη των Αθηναίων και των Αμαζόνων, 
νότια την Κενταυρομαχία και βόρεια σκηνές του Τρωικού πολέμου. Τα αετώματα κοσμούν 
αγάλματα σε Φυσικό μέγεθος, µε θέµα τη γέννηση της Αθηνάς ανατολικά και τη διαμάχη της 
Αθηνάς µε τον Ποσειδώνα δυτικἀ. Η διακοσμητική ζωφόρος διατρέχει τον σηκό και αντλεί τη 
θεματολογία της απὀ την πομπή του εορτασμού των Παναθηναίων΄'. 





Εικ. 2 Άποψη της νότιας πλευράς των µετοπών µε θέµα την Κενταυρομαχία 


Συνεπώς ο Παρθενώνας υπήρξε προϊόν τόσο της τοπικής όσο Και της ευρύτερης ελληνικής 
αρχιτεκτονικής παράδοσης τις οποίες υπερέβη, καθώς το οκτάστυλο περίπτερο σχέδιό του µε 
εξάστυλο σηκό και διπλό πρόστυλο θεωρείται μοναδικό”. Παρά την πλούσια διακόσμηση το 
αρχιτεκτόνηµα έχει ιδιαίτερα αρμονικό χαρακτήρα, που εκφράζει το αισθητικό ιδεώδες του 
κλασικού πνεύματος. Στον γλυπτό διάκοσμο του ναού καταγράφεται η συμμετοχή των πολιτών 
στα κοινά της αθηναϊκής πόλης-κράτους, δηλαδή στους εορτασμούς της πόλης, αλλά και στις 
δημοκρατικές λειτουργίες της Εκκλησίας του Δήμου. Μέσω της τέχνης μορφοποιούνται τα 
ιδεώδη, η πνευματική και πολιτική ελευθερία της αθηναϊκής δημοκρατίας. Ο Παρθενώνας 
λειτουργεί, επίσης, ως σύμβολο της νίκης εναντίον των Περσών, αλλά και της δύναμης της 
Αθήνας στην εποχή του Περικλή. Έως σήµερα θεωρείται σύμβολο της αρχαίας Ελλάδας, της 


αθηναϊκής δημοκρατίας καιτου δυτικού πολιτισμού το σύνολότου”.. 


99, Αγαλμάτιο Πάτρας, 2ος αι.ΠΚΕ. Βοβ8ΓάπΊαη, 1993, εικ. 98. 
19 ΒοαγάπιαΠ 1993, 130-131. 

ἸΠλάντζος 1999, 246. 

Ἰ)Κοιγες 1994, 59. 

ἸΣουέρεφ 1999, 173. 

Ἰ"βοαγά 2010, 118. 

Ο Ναόςτου Διός στην Ολυμπία 


Ο Ναός του Διός στην Ολυμπία, η πεμπτουσία του δωρικού ρυθμού, είναι το μεγαλύτερο 
αρχιτεκτόνηµα απὀ όλα τα πανελλήνια ιερά και που ολοκληρώθηκε σε λιγότερο απὀ µια 
δεκαετία πριν απὀ την έναρξη των εργασιών στον Παρθενώνα. Το σχέδιο και η σύνθετη φύση 
του Παρθενώνα οφείλονται περισσότερο στους οικοδόµους της ύστερης αρχαϊκής περιόδου 
στην κορυφή της Ακρόπολης. Ωστόσο, ο Ναός του Δία ήταν ο άµεσος πρόδρομος που 
προσπάθησαν συνειδητά να ανταγωνιστούν και να ξεπεράσουν ο Φειδίας, ο Ικτίνος και ο 
Καλλικράτης. Ο νέος, φορτωμένος µε γλυπτικό διάκοσμο Ναός του Διός Φαίνεται ότι άσκησε 
µεγάλη δημιουργική πίεση στους κατασκευαστές του Παρθενώνα”. 


Ο Ναός του Διός φαίνεται ότι σχεδιάστηκε απὀ τον Λίβωνα τον Ηλείο:”, κατά την πρώιμη 
Κλασική περίοδο µετά την καταστροφή της Πίσας απὀ τους Ηλείους περί το 470 ΠΚΕ και 
ολοκληρώθηκε αρχιτεκτονικά, όταν οι Σπαρτιάτες στερέωσαν επιχρυσωµένη ασπίδα µε 
γοργόνειο στην κορυφή του ανατολικού αετώματος µετά τη µάχη της Τανάγρας το 457 ΠΚΕ7’.Ο 
ναός εἶναι ο μεγαλύτερος της Πελοποννήσου και ήταν αφιερωμένος στον θεό Δία και 
θεωρείται κανόνας της δωρικής ναοδοµίας}ξ. Οι σκαλιστές µετόπες και τα τρίγλυφα, που 
αποτελούν τη βάση για τα αετώματα κοσµηµένα µε γλυπτά του αυστηρού ρυθμού, 
αποδίδονται σε «άγνωστο γλύπτη της Ολυμπίας»΄’. Η κύρια κατασκευή του κτιρίου έγινε µε 
ντόπιο ασβεστόλιθο, που επικαλύφθηκε µε λεπτό στρώμα κονιάµατος προκειµένου να 
προκαλεί την εντύπωση μαρμάρου, το οποίο χρησιμοποιήθηκε για τον γλυπτό διάκοσμο του 
ναού. 


ΟΙγπιρία,ΓΤεπιρ]ε οἱ Ζ{ει5 





Εικ. 3 Κάτοψη του ναού του Διός. 





Ί}Για τον ανταγωνισμό ανάµεσα στους δύο ναούς βλ. την άποψη του Ο5βο/πε 2000, 234. 

Ἰδ Για το όνοµα καιτην καταγωγή του αρχιτέκτονα βλ. Παυσανίας 5.10.3. 

17Η ηµεροµηνία έναρξης εξάγεται από τον Παυσανία. 5.10.2, καιτον Διόδωρο τον Σικελιώτη 11.54.1. Η 
ηµεροµηνία λήξης επίσης από τον Παυσανία, όπου αναφέρεται και το σχετικό αφιέρωμα των 
Λακεδαιμονίων 5.10.4. 

ἸΣΚόμβος Οδυσσέας: Ναόςτου Δία την Ολυμπία, διαθέσιμο οπη/ηθ. 

Ἰνσιθνναγῖ 1983, 133. 


54 


Το κτίσμα ὡς προς την κἀτοψή του είναι δωρικός περίπτερος ναός, µε 6 κίονες κατά πλάτος και 
13 κατά µήκος. Ο στυλοβάτης του έχει µήκος 64,12 μ. και πλάτος 27,68 µ. και οι κίονές του 
ύψος 10,51 μ. Ο ναός είναι διπλός, µε τον σηκό του χωρισμένο σε πρόναο, κυρίως ναό και 
οπισθόδοµο. Η είσοδος είναι προσανατολισμένη ανατολικἀ. Εσωτερικά, ο ναός διαθέτει 
αμϕφίπλευρα κιονοστοιχίες τοποθετημένες πλησίον της τοιχοποιίας, όπως Φαίνεται στη 
σχεδιαστική τοµή του {εικ. 4). Με αυτό τον τρόπο διαμορφώθηκαν τρία κλίτη, µε το µεσαίο να 
είναι σε πλάτος διπλάσιο των πλευρικών. Ο ναός θεωρείται η καθαρότερη µορφή εφαρµογής 
του δωρικού ρυθµού”. 














Θ 6Η. Θηπίῃ 1388 
Όψπηρ, Τειηρίε οίζειις(ο. 470-4Ρ7 Β.0.], Ξεοίίοπ (π δεοίίοπι εἴοπε ἰς ΕΒἰβοῖς οσα ἰς αγευὴ 


Εικ. 4 Τοµήτου ναού του Διός κατά τον 6.Η. δηηίἴῃ 1989. 


Ο πλούσιος γλυπτός διάκοσμος του ναού, απὀ παριανό μάρμαρο, χρονολογείται γύρω στο 460 
ΠΚΕ και αποτελεί έξοχο δείγμα του λεγόμενου Αυστηρού Ρυθμού της πρὠιμης κλασικής 
γλυπτικής. Στην ανατολική πλευρά το θέµα στο αέτωμα προέρχεται απὀ τον τοπικό μύθο του 
Πέλοπα, που ήθελε ως γυναίκα του την Ιπποδάμεια, την κόρη του βασιλιά της Πίσας Οινόµαου. 
Ο Οινόµαος τον προκάλεσε σε αρµατοδροµία, την οποία κέρδισε τελικά ο Πέλοπας µαζί µε την 
ἱπποδάμεια και την εξουσία στην Πίσα. Στο αέτωµα του αποτυπώνεται η ιστορική νίκη των 
Ηλείων επί της Πίσας, µε τον Δία σε ρόλο διαιτητή. 


39 Ραἴαγ-Ηοινά!ϊη 2015, 17. 

Εικ. 5 Ηρακλής και ταύρος της Κρήτης σε µετόπη από τον ναό του Δία στην Ολυμπία, περ. 460 ΠΚΕ. 


Στο δυτικὀ αέτωμα οι παραστάσεις αντλούνται θεµατολογικά απὀ την Κενταυρομαχία και την 
απόπειρα απαγωγής των Λαπιθών απὀ τους Κενταύρους στον γάμο του Πειρίθου. Κεντρική 
µορφή είναι εδώ ο θεός Απόλλων”. Από τις μετόπες, µόνο αυτές των κατά πλάτος πλευρών 
Φέρουν γλυπτό διάκοσμο στον οποίο αποδίδονται οι ἆθλοι του Ηρακλή κατ' εντολή του 
Ευρυσθέα, µε τη συμπαράσταση της Αθηνάς. Οι παραστάσεις του δυτικού αετώματος 
αποκαλύπτουν µια νέα και ιδιαιτέρως αθηναϊκή εκδοχή ή σκηνή της ιστορίας, µε τη δράση να 
λαμβάνει χώρα στη γαμήλια γιορτή και όχι έξω απὀ την πόρτα, µε τον Θησέα (του οποίου η 
εικονογραφία είναι Αττική)”. Ορισμένοι μελετητές θεωρούν ότι το δυτικό αέτωμα είναι, από 
ορισμένες απόψεις, µνημµειοποίηση σε μάρμαρο τοιχογραφίας, πιθανώς του Μίκωνα, στο 
Θησείο στην Αθήνα (περ. 475 ΠΚΕ) που ενέπνευσε καλλιτέχνες της ερυθρόµορφης 
αγγειογραφίας, όπως ο ζωγράφος των µαλλωτών (δασύτριχων) σατύρων”-. 


Ο ναός ήταν γνωστός για το µνημειακό χρυσελεφάντινο άγαλμα του Δία, έργο επίσης του 
Φειδία, Φιλοτεχνημένο σε εργαστήριο της Ολυμπίας”. Το µνηµειακών διαστάσεων έργο 
Φέρεται πως είχε ύψος περίπου 13 µέτρα και στο κεφάλι του είχε τοποθετημένο στεφάνι από 
κλαδιά ελιάς. Στο δεξί του χέρι κρατούσε Νίκη, επίσης κατασκευασμένη απὀ ελεφαντόδοντο 
και χρυσό Και στο αριστερό του χέρι σκήπτρο Φιλοτεχνημένο από πολλά είδη μετάλλων, µε 
αετό στην κορυφή του. Τα σανδάλια του ήταν Φιλοτεχνημένα από χρυσό, όπως και ο χιτώὠνας 
του. Τα ενδύματα του ήταν σκαλισµένα µε ζώα και µε κρίνα. Ο θρόνος του Φέρεται πως ήταν 
διακοσμημένος µε χρυσό, πολύτιμους λίθους, έβενο, και ελεφαντόδοντο. Το άγαλμα θεωρείτο 


ένα από τα Επτά Θαύματα του αρχαίου κόσμου”. 


.Ν6ει 2012, 229. 

ιΙΜς7, ς.ν. [. Νεί/], 922-951. 

33 Αςηπιοἰιθ 1972, 50, επίσης Κοθεγῖςοη 1975, 256, 259 και Β8/Γοη 1984, 201-202. 
"Βακαι δι ΒαΚαι 1997, 106-107 

3} ΟΙγπιρία, Τεπιρίε ο{Ζειις (ΒιΙαϊηρ) στον κόμβο Ρεγσευς, διαθέσιμο οπ/ίπθ. 

Συμπεράσματα 


Και οι δύο ναοί ανήκουν στον δωρικό ρυθµό, αν και µε διαφορετικὀ τρόπο, καθώς ο 
Παρθενώνας Φέρει ιωνικά και κυκλαδικά στοιχεία στην κατασκευή του. Και οι δύο ναοί είναι 
σύμβολα νίκης. Ο Παρθενώνας, επιπλέον, υπήρξε σύμβολο των ιδεωδών της αθηναϊκής 
ηγεμονίας. Κατασκευαστική διαφορά συνιστά το κύριο υλικό οικοδόµησής τους, καθώς ο 
γλυπτός διάκοσμος και των δύο ναών είναι µαρμµάρινος, ενώ και στους δύο Φιλοξενείτο 
μνημειακό έργο του Φειδία. 


Ο Παρθενώνας υπήρξε κεντρικό μνημείο της μεγαλύτερης πόλης της κλασικής Ελλάδας. ταν 
το κεντρικὀ αποθετήριο των αντιλήψεων που είχαν οι Αθηναίοι για τον εαυτό τους. Ἠταν η 
Φυσική ενσάρκωση των αξιών τους, των πεποιθήσεών τους, των μύθων τους, των ιδεολογιών 
τους. Συνεπώς, ήταν τόσο ναός της Αθήνας και των Αθηναίων, όπως και της θεάς της 
προστάτιδας της πόλης, της Αθηνάς Πολιάδος. 


Ο ναός του Δία στην Ολυμπία, µε τις µνηµειακές διαστάσεις του δεν είναι απλά σύμβολο του 
κοινού των Ηλείων ή κάποιας πόλης-κράτους. Ο Δίας στην προκειμένη περίπτωση συμβολίζει 
τη δύναμη όλων των θεών και όλων των Ελλήνων, άλλωστε στην Ολυμπία γίνονται οι 
Ολυμπιακοί αγώνες, σύμβολο του κοινού των Ελλήνων. 


Οι αρχαίοι ελληνικοί ναοί, αντίθετα απὀ τις σημερινές εκκλησίες ήταν τόποι κατοικίας των 
θεών, ὀχι οἶκοι λατρείας. Θεωρούνταν η οικία λατρευτικὠν αγαλμάτων, στην οποία οι 
άνθρωποι μπορούσαν να αποτίσουν Φόρο τιµής στους θεούς και να αποθέσουν τις προσφορές 
τους. Λίγοι εισέρχονταν µόνο µία ή δύο φορές τον χρόνο και στη συνέχεια µόνον ο ιερέας του 
ναού. Χτίζονταν σε λόφους και ακροπόλεις, προφανώς για να εντυπωσιάσουν τους ξένους που 
έρχονταν στην πόλη. Οικοδομούνταν για να θαυμάζονται απὀ έξω, αποδίδοντας µε τον 
συμβολισμό τους την ιδεολογία µιας ευρύτερης περιοχής, προσδίδοντας καταγωγή 
συνδεδεμένη µε μυθολογικές απεικονίσεις. Υπό αυτή την έννοια ήταν εμβλήματα ὀχι µόνο µιας 
συγκεκριµένης λατρείας, αλλά κοινωνικού σἰαϊμς και ιδεολογικού προσανατολισμού στο 
ανταγωνιστικό ενίοτε πεδίο της αρχαίας Ελλάδας 

